Në kundërshtim të detyrimit ligjor, Ministria e Shoqërisë Informatike dhe Administratës, transferon më pak mjete sesa është paraparë me ligj, gjegjësisht për gjashtë muajt e fundit rregullatori ka marrë 4.812.030,00 denarë më pak. Praktika negative e reduktimit të mjeteve vazhdon prej kohësh, sepse Ministria e Shoqërisë Informatike dhe Administratës, edhe para miratimit të ndryshimeve të fundit ligjore, ka transferuar më pak mjete, duke shfrytëzuar të drejtën e diskrecionit(fshehtësisë) të mundësuar nga ligji i mëparshëm. Ky reduktim arbitrar i financimit paraqet shkelje të drejtpërdrejtë të Ligjit dhe vë në pikëpyetje jo vetëm pavarësinë, por edhe kryerjen e kompetencave të Agjencisë.

Pas harmonizimit të Ligjit për shërbime mediatike audio dhe audiovizuele me standardet dhe rregulloret më të fundit evropiane, Agjencia mori detyrime shtesë kështu që tani është kompetente edhe për subjekte të tjera të tregut, siç janë platformat për shpërndarjen e videove dhe influencuesit. Shkelja e Ligjit për shërbime mediatike audio dhe audiovizuele krijon pasiguri ligjore, ndikon negativisht në punën e Agjencisë, të TVM-së dhe RTM-së, por edhe në të gjithë sektorin audiovizual. Respektimi i Ligjin është parakusht për përparim pozitiv në proceset integruese evropiane, por edhe për qasje të mediave, organizatave dhe shoqatave të maqedonisë në fondet evropiane të destinuara për zhvillimin e fushës audiovizuele dhe kulturës, buxheti i përgjithshëm i së cilës në kuadër të Programit Evropa Kreative 2021-2027 është pothuajse 2 miliardë e gjysmë euro. Për këtë arsye Agjencia iu drejtua Ministrisë në dy raste, por të dyja ankesat rezultuan të pasuksesshme, prandaj për t'i mbrojtur të drejtat e saj, parashtroi padi në Gjykatën Themelore Civile në Shkup.

**Njoftimet publike**

Më 25 janar, Agjencia për Shërbime Mediatike Audio dhe Audiovizuele, nëpërmjet njoftimi, dënoi ashpër incidentin në Komunën e Çashkës, ku ekipi televiziv i Alsat-M u pengua të regjistronte protestën kundër formimit të paraleles në gjuhën shqipe në shkollën fillore, si dhe për të hyrë në objektin e komunës. Në njoftim është theksuar se gazetarëve dhe mediave duhet t'u mundësohet qasje e lirë dhe pa pengesa në të gjitha ngjarjet, duke pasur parasysh rolin e tyre vendimtar në informimin për çështjet me interes publik dhe në sigurimin e transparencës dhe llogaridhënies. Agjencia rikujtoi se çdo pengesë në punën e mediave paraqet kërcënim të drejtpërdrejtë të lirisë dhe të drejtës për informim.

**Shpenzimet e Drejtorit të Agjencisë për gjashtëmujorin e dytë të vitit 2023**

Agjencia për Shërbime Mediatike Audio dhe Audiovizuele, në pajtim me përkushtimin për transparencë dhe llogaridhënie dhe duke ndjekur praktikën e krijuar tashmë për publikimin e shpenzimeve të drejtorit dr. Zoran Trajçevski çdo gjashtë muaj, në janar e informoi opinionin se drejtori Trajçevski gjatë kryerjes së detyrës, në periudhën prej 01.07.2023 - 31.12.2023 ka bërë shpenzime në vlerë të përgjithshme prej 237.207,00 denarë, dhe atë sipas pikave në vijim: shpenzime për përfaqësim (shërbime katering me përfaqësues të ambasadave, anëtarë të Këshillit të Agjencisë dhe partnerë afarist) - 123.390,00 denarë, celular zyrtar - 16.185,00 denarë dhe shpenzime gjatë udhëtimeve jashtë vendit - 97.632,00 denarë (25.610,00 denarë për bileta avioni dhe 72.022,00 denarë për akomodim në hotel).

Agjencia për Shërbime Mediatike Audio dhe Audiovizuele më 15 janar, mbajti konferencë për shtyp ku njoftoi opinionin se ka ngritur padi kundër Ministrisë së Shoqërisë Informatike dhe Administratës, e cila në vazhdimësi shkel Ligjin për Shërbime Mediatike Audio dhe Audiovizuele, duke rrezikuar kështu funksionimin e të gjithë sektorit audiovizuel. Me ndryshimet e Ligjit nga korriku i vitit të kaluar, nga ku propozes është kjo Ministri, saktë është përcaktuar shuma e mjeteve të ndara nga Buxheti i Shtetit për financimin e veprimtarisë radiodifuzive, të destinuara për punën e Agjencisë, Radio Televizionit të Maqedonisë dhe NP Radiotelevizioni i Maqedonisë.

**Është mbajtur konferencë për shtyp në lidhje me padinë e ASHMA-së kundër Ministrisë së Shoqërisë Informatike dhe Administratës**

****

**Јanar 2024 Nr.1**

Më 26 janar, Agjencia nëpërmjet njoftimi publik ka informuar se ka siguruar donacion prej 5 milionë denarë për aktivitetet dhe përmbajtjet e Laboratorit të Raportimit Investigativ, organizatë jofitimprurëse mediatike, raportimi i së cilës është i fokusuar në korrupsion, krim dhe qeverisje të mirë. Këto aktivitete janë në përputhje me qëllimet dhe vlerat e Agjencisë për Shërbime Mediatike Audio dhe Audiovizuele për të mbrojtur interesat e qytetarëve, për të ofruar informacion cilësor dhe pluralizëm në raportim dhe për të mbështetur ekzistencën e shërbimeve të pavarura mediatike audio dhe audiovizuele. Laboratori i Raportimit Investigativ në periudhën e ardhshme, në kuadër të këtij donacioni do të zbatojë modelin inovativ të tregimit multimedial për të raportuar për temat që janë të rëndësishmei për qytetarët dhe do të ndihmojë të marrin vendime të informuara - propagandë politike gjatë kohës së zgjedhjeve dhe sundimit të së drejtës.

**Mbikëqyrja e transmetuesve, mediave të shkruara dhe operatorëve të rrjeteve publike të komunikimit elektronik**

**Transmetuesit**

Mbikëqyrja e jashtëzakonshme administrative për përmbushjen e detyrimeve nga neni 62 paragrafi 6 nga LSHMAAV, neni 21 dhe neni 9 i Rregullores për kushtet minimale teknike, hapësinore, financiare dhe kadrovikei për heqjen e leles për transmetim televiziv dhe radio është kryer mbi televizionet Kobra, Gurra, Kaltrina dhe radiot Hit FM, Xhez FM dhe Balkan FM. Nga mbikëqyrja u rezultoi se radiot Hit MF dhe Balkan FM nuk i plotësojnë kushtet minimale kadrovike të përcaktuara në Rregullore, për këtë arsyen për të dyja radiot është ngritur procedurë për heqjen e lejes. Ndaj radios Hit FM u krye mbikëqyrje shtesë e jashtëzakonshme administrative në bazë të vendimit të Këshillit të Agjencisë, i cili pranoi kërkesën e radios për shtyrjen e vendimit për heqjen e lejes për transmetim në radio, nga ku rezultoi se radio Hit FM i ka plotësuar kushtet minimale kadrovike të përcaktuara në Rregullore.Ndaj radios Ballkan FM është kryer mbikëqyrje e kontrollit administrativ, nga ku u rezultua se edhe ky transmetues i plotëson kushtet minimale kadrovike të përcaktuara në Rregulloren për kushtet minimale teknike, hapësinore, financiare dhe kadrovikei për heqjen e lejes për transmetim televiziv dhe radio.

Pas ankesës së pranuar, është kryer mbikëqyrje e jashtëzakonshme programore mbi Metropolis Radio për respektimin e detyrimit për përdorimin e gjuhës në program, nga e cila u rezultua se në emisionin "Radio aukcija” transmetuar me datë 9, 10, 11, 12 dhe 13 janar njoftimet e prezantuesit janë transmetuar fillimisht në gjuhën kroate, pa ofruar përkthim në gjuhën maqedonase. Për shkeljen e kryer, radios i është shqiptuar masë vërejtje publike.

**Operatorët e rrjeteve publike të komunikimit elektronik**

Agjencia ka kryer mbikëqyrje të rregullt programore mbi operatorët Kabel SHPK, Multimedia-Net, Inel Internacional, Globalsat, Kabel-L-Net, KDS-Kabel Net, Signal-Net dhe Transhped Trejd për detyrimin në paketën programore që ata e ritransmetojnë detyrimisht dhe pa pagesë të ofrojnë shërbimet programore të shërbimit publik radiodifuziv, si dhe për detyrimet për regjistrimin e shërbimeve programore në Agjenci dhe titrimin e programeve që i ritransmetojnë. Gjatë mbikëqyrjes nuk janë konstatuar shkelje.

**Media e shkruar**

Agjencia ka kryer mbikëqyrje të kontrollit administrative mbi median e shkruar “Naroden Lekar” për të përcaktuar nëse është vepruar sipas vendimit për ndërmarrjen e masës vërejtje publike, drejtuar për shkak të mospublikimit të datës së saktë të shtypjes në botimin me numër 591. Nga mbikëqyrja u konstatua se media e shkruar ka vepruar plotësisht sipas paralajmërimit publik.

